جوہری معاہدہ، امریکی پالیسی کیخلاف ایران کیساتھ کھڑے ہیں: آسٹریا

ایرانی صدر کے یورپی دوروں کے موقع پر آسٹرین چانسلر کے دفتر نے ایک باضابطہ بیان میں کہا ہے کہ آسٹریا، جوہری معاہدے کے خلاف امریکی پالیسی کا مقابلہ کرنے کے لئے اسلامی جمہوریہ ایران کے ساتھ کھڑا ہے.

خبر کا کوڈ: 1751

تاریخ: 03 July 2018 - 09:58

مقدس دفاع نیوز ایجنسی کی بین الاقوامی رپورٹر رپورٹ کے مطابق،آسٹرین حکومت کا یہ بیان ایسے وقت میں سامنے آرہا ہے جب صدر مملکت ڈاکٹر 'حسن روحانی' اس وقت سوئٹزر لینڈ کے ایک روزہ دورے پر پہنچ گئے ہیں جہاں سے وہ آسٹریا بھی جائیں گے.

آسٹرین چانسلر کے دفتر کے بیان میں مزید کہا گیا ہے کہ آسٹریا، اسلامی جمہوریہ ایران کے ساتھ اقتصادی اور تجارتی شعبوں میں مشترکہ تعاون کو بڑھانے کا خواہاں ہے.

بیان کے مطابق، آسٹرین حکومت ایران جوہری معاہدے کے خلاف امریکی پالیسی اور پابندیوں کا مقابلہ کرنے کے لئے ایرانی حکومت کے ساتھ کھڑی ہے.

اس بیان میں مزید کہا گیا ہے کہ آسٹریا کے سرکاری دورے کے موقع پر ایرانی صدر حسن روحانی آسٹرین چانسلر 'سباستیان کُرس' کے ہمراہ جوہری معاہدے کی اہمیت اور کے تحفظ کا مطالبہ کریں گے.

آسٹرین قیادت کی نظر میں ایران جوہری معاہدہ ایک مثبت اور مفید سمجھوتہ ہے لہذا جب تک ایران اپنے وعدوں پر قائم رہے گا یورپی ممالک بھی ایران کے لئے عالمی تجارتی تعاون کے لئے راہ ہموار کرنے پر مدد کرتے رہیں گے.

یہ بات قابل ذکر ہے کہ جوہری معاہدے سے امریکی علیحدگی کے بعد صد روحانی کا یہ یورپ کا پہلا دورہ ہوگا.

ڈاکٹر روحانی کے سوئٹزرلینڈ اور آسٹریا کا دورہ دو روزہ ہوگا.

پیغام کا اختتام/